erhwenkuo/poetry-chinese-zhtw huggingface dataset:
涼州曲二首
作者：柳中庸（唐）

關山萬裡遠徵人，一望關山淚滿巾。青海戍頭空有月，黃沙磧裡本無春。高檻連天望武威，窮陰拂地戍金微。九城弦管聲遙發，一夜關山雪滿飛。
江行
作者：柳中庸（唐）

繁陰乍隱洲，落葉初飛浦。蕭蕭楚客帆，暮入寒江雨。
丁評事宅秋夜宴集
作者：柳中庸（唐）

翠幕捲回廊，銀燈開後堂。風驚擁砌葉，月冷滿庭霜。綺席人將醉，繁弦夜未央。共憐今促席，誰道客愁長。
夜渡江
作者：柳中庸（唐）

夜渚帶浮煙，蒼茫晦遠天。舟輕不覺動，纜急始知牽。聽笛遙尋岸，聞香暗識蓮。唯看去帆影，常恐客心懸。
揚子途中
作者：柳中庸（唐）

楚塞望蒼然，寒林古戍邊。秋風人渡水，落日雁飛天。
早春左省寓直
作者：徐鉉（唐）

旭景鸞臺上，微雲象闕間。時清政事少，日永直官閑。遠籟飛簫管，零冰響佩環。終軍年二十，默坐叩玄關。
寒食宿陳公塘上
作者：徐鉉（唐）

垂楊界官道，茅屋倚高坡。月下春塘水，風中牧豎歌。折花閑立久，對酒遠情多。今夜孤亭夢，悠揚奈爾何。
將去廣陵別史員外南齋
作者：徐鉉（唐）

家聲曾與金張輩，官署今居何宋間。起得高齋臨靜曲，賤子今朝獨南去，不堪回首望清閒。
將過江題白沙館
作者：徐鉉（唐）

少長在維揚，依然認故鄉。金陵佳麗地，不道少風光。稍望吳臺遠，行登楚塞長。殷勤語江嶺，歸夢莫相妨。
登甘露寺北望
作者：徐鉉（唐）

京口潮來曲岸平，海門風起浪花生。人行沙上見日影，遊人鄉思應如橘，相望須含兩地情。
山路花
作者：徐鉉（唐）

不共垂楊映綺寮，倚山臨路自嬌饒。遊人過去知香遠，城中春色還如此，幾處笙歌按舞腰。
京口江際弄水
作者：徐鉉（唐）

退公求靜獨臨川，揚子江南二月天。百尺翠屏甘露閣，安得乘槎更東去，十洲風外弄潺湲。
早春旬假獨直寄江舍人
作者：徐鉉（唐）

省署皆歸沐，西垣公事稀。詠詩前砌立，聽漏向申歸。遠思風醒酒，餘寒雨濕衣。春光已堪探，芝蓋共誰飛。
從駕東幸呈諸公
作者：徐鉉（唐）

吳公臺下舊京城，曾掩衡門過十春。別後不知新景象，今日喜為華表鶴，況陪鵷鷺免迷津。
重遊木蘭亭
作者：徐鉉（唐）

繚繞長堤帶碧潯，昔年遊此尚青衿。蘭橈破浪城陰直，那知年長多情後，重憑欄幹一獨吟。
賦得彩燕
作者：徐鉉（唐）

縷彩成飛燕，迎和啟蟄時。翠翹生玉指，繡羽拂文楣。詎費銜泥力，無勞剪爪期。化工今在此，翻怪社來遲。
送魏舍人仲甫為蘄州判官
作者：徐鉉（唐）

從事蘄春興自長，蘄人應識紫薇郎。山資足後拋名路，如聞郡閣吹橫笛，時望青溪憶野王。
題殷舍人宅木芙蓉
作者：徐鉉（唐）

憐君庭下木芙蓉，嫋嫋纖枝淡淡紅。曉吐芳心零宿露，默飲數杯應未稱，不知歌管與誰同。
送史館高員外使嶺南
作者：徐鉉（唐）

東觀時閒暇，還修喻蜀書。雙旌馳縣道，百越從軺車。桂蠹晨餐罷，貪泉訪古初。春江多好景，莫使醉吟疏。
春日紫巖山期客不至
作者：徐鉉（唐）

郊外春華好，人家帶碧溪。淺莎藏鴨戲，輕靄隔雞啼。掩映紅桃穀，夤緣翠柳堤。王孫竟不至，芳草自萋萋。
宿蔣帝廟，明日遊山南諸寺
作者：徐鉉（唐）

便返城闉尚未甘，更從山北到山南。花枝似雪春雖半，登臨莫怪偏留戀，遊宦多年事事諳。
賦得有所思
作者：徐鉉（唐）

所思何在杳難尋，路遠山長水複深。衰草滿庭空佇立，落日鮮雲偏聚散，可能知我獨傷心。
贈王貞素先生
作者：徐鉉（唐）

先生嘗已佩真形，紺發朱顏骨氣清。道秘未傳鴻寶術，三十六天皆有籍，他年何處問歸程。
春夜月
作者：徐鉉（唐）

幽人春望本多情，況是花繁月正明。竟夕無言亦無寐，繞階芳草影隨行。
愛敬寺有老僧嘗遊長安言秦雍間事歷歷可聽…示同行客
作者：徐鉉（唐）

白首棲禪者，嘗談灞滻遊。能令過江客，偏起失鄉愁。室倚桃花崦，門臨杜若洲。城中無此景，將子剩淹留。
遊蔣山題辛夷花寄陳奉禮
作者：徐鉉（唐）

今歲遊山已恨遲，山中仍喜見辛夷。簪纓且免全為累，山郎不作同行伴，折得何由寄所思。
和殷舍人蕭員外春雪
作者：徐鉉（唐）

萬裡春陰乍履端，廣庭風起玉塵幹。梅花嶺上連天白，此時鴛侶皆閒暇，贈答詩成禁漏殘。
寄蘄州高郎中
作者：徐鉉（唐）

賈傅棲遲楚澤東，蘭皋三度換秋風。紛紛世事來無盡，知君多少思鄉恨，並在山城一笛中。
寄和州韓舍人
作者：徐鉉（唐）

急景駸駸度，遙懷處處生。風頭乍寒暖，天色半陰晴。久別魂空斷，終年道不行。殷勤雲上雁，為過曆陽城。
從兄龍武將軍沒於邊戍，過舊營宅作
作者：徐鉉（唐）

前年都尉沒邊城，帳下何人領舊兵。徼外瘴煙沉鼓角，今日園林過寒食，馬蹄猶擬入門行。
景陽臺懷古
作者：徐鉉（唐）

後主忘家不悔，江南異代長春。今日景陽臺上，閒人何用傷神。
春分日
作者：徐鉉（唐）

仲春初四日，春色正中分。綠野徘徊月，晴天斷續雲。燕飛猶個個，花落已紛紛。思婦高樓晚，歌聲不可聞。
寄駕部郎中
作者：徐鉉（唐）

賤子乖慵性，頻為省直牽。交親每相見，多在相門前。君獨疏名路，為郎過十年。炎風久成別，南望思悠然。
和王庶子寄題兄長建州廉使新亭
作者：徐鉉（唐）

謝守高齋結構新，一方風景萬家情。群賢詎減山陰會，阿連詩句偏多思，遙想池塘晝夢成。
謝文靖墓下作
作者：徐鉉（唐）

越徼稽天討，周京亂虜塵。蒼生何可奈，江表更無人。豈憚尋荒壟，猶思認後身。春風白楊裡，獨步淚沾巾。
夢遊春七十韻
作者：元稹（唐）

昔歲夢遊春，夢遊何所遇。夢入深洞中，果遂平生趣。清泠淺漫流，畫舫蘭篙渡。過盡萬株桃，盤旋竹林路。長廊抱小樓，門牖相回互。樓下雜花叢，叢邊繞鴛鷺。池光漾霞影，曉日初明煦。未敢上階行，頻移曲池步。烏龍不作聲，碧玉曾相慕。漸到簾幕間，裴回意猶懼。閑窺東西合，奇玩參差布。隔子碧油糊，駝鉤紫金鍍。逡巡日漸高，影響人將寤。鸚鵡饑亂鳴，嬌娃睡猶怒。簾開侍兒起，見我遙相諭。鋪設繡紅茵，施張鈿妝具。潛褰翡翠帷，瞥見珊瑚樹。不辨花貌人，空驚香若霧。身回夜合偏，態斂晨霞聚。睡臉桃破風，汗妝蓮委露。叢梳百葉髻，金蹙重臺屨。紕軟鈿頭裙，玲瓏合歡袴。鮮妍脂粉薄，暗淡衣裳故。最似紅牡丹，雨來春欲暮。夢魂良易驚，靈境難久寓。夜夜望天河，無由重沿溯。結念心所期，返如禪頓悟。覺來八九年，不向花回顧。雜合兩京春，喧闐眾禽護。我到看花時，但作懷仙句。浮生轉經歷，道性尤堅固。近作夢仙詩，亦知勞肺腑。一夢何足雲，良時事婚娶。當年二紀初，嘉節三星度。朝蕣玉佩迎，高松女蘿附。韋門正全盛，出入多歡裕。甲第漲清池，鳴騶引朱輅。廣榭舞萎蕤，長筵賓雜厝。青春詎幾日，華實潛幽蠹。秋月照潘郎，空山懷謝傅。紅樓嗟壞壁，金穀迷荒戍。石壓破闌幹，門摧舊梐枑。雖雲覺夢殊，同是終難駐。悰緒竟何如，棼絲不成絇。卓女白頭吟，阿嬌金屋賦。重璧盛姬臺，青塚明妃墓。盡委窮塵骨，皆隨流波注。幸有古如今，何勞縑比素。況餘當盛時，早歲諧如務。詔冊冠賢良，諫垣陳好惡。三十再登朝，一登還一僕。寵榮非不早，邅回亦雲屢。直氣在膏肓，氛氳日沉痼。不言意不快，快意言多忤。忤誠人所賊，性亦天之付。乍可沉為香，不能浮作瓠。誠為堅所守，未為明所措。事事身已經，營營計何誤。美玉琢文珪，良金填武庫。徒謂自堅貞，安知受礱鑄。長絲羈野馬，密網羅陰兔。物外各迢迢，誰能遠相錮。時來既若飛，禍速當如騖。曩意自未精，此行何所訴。努力去江陵，笑言誰與晤。江花縱可憐，奈非心所慕。石竹逞奸黠，蔓青誇畝數。一種薄地生，淺深何足妒。荷葉水上生，團團水中住。瀉水置葉中，君看不相汙。
桐花落
作者：元稹（唐）

莎草遍桐陰，桐花滿莎落。蓋覆相團圓，可憐無厚薄。昔歲幽院中，深堂下簾幕。同在後門前，因論花好惡。君誇沉檀樣，雲是指撝作。暗澹滅紫花，句連蹙金萼。都繡六七枝，鬥成雙孔雀。尾上稠疊花，又將金解絡。我愛看不已，君煩睡先著。我作繡桐詩，系君裙帶著。別來苦修道，此意都蕭索。今日竟相牽，思量偶然錯。
夢昔時
作者：元稹（唐）

閑窗結幽夢，此夢誰人知。夜半初得處，天明臨去時。山川已久隔，雲雨兩無期。何事來相感，又成新別離。
恨妝成
作者：元稹（唐）

曉日穿隙明，開帷理妝點。傅粉貴重重，施朱憐冉冉。柔鬟背額垂，叢鬢隨釵斂。凝翠暈蛾眉，輕紅拂花臉。滿頭行小梳，當面施圓靨。最恨落花時，妝成獨披掩。
古決絕詞
作者：元稹（唐）

乍可為天上牽牛織女星，不願為庭前紅槿枝。七月七日一相見，相見故心終不移。那能朝開暮飛去，握手苦相問，竟不言後期。君情既決絕，妾意已參差。借如死生別，安得長苦悲。噫春冰之將泮，何予懷之獨結。有美一人，於焉曠絕。一日不見，比一日於三年，況三年之曠別。水得風兮小而已波，筍在苞兮高不見節。矧桃李之當春，幸他人之既不我先，又安能使他人之終不我奪。已焉哉，夜夜相抱眠，幽懷尚沉結。那堪一年事，長遣一宵說。但感久相思，何暇暫相悅。虹橋薄夜成，龍駕侵晨列。生憎野鶴性遲回，死恨天雞識時節。曙色漸曈曈，
櫻桃花
作者：元稹（唐）

櫻桃花，一枝兩枝千萬朵。花磚曾立摘花人，
曹十九舞綠鈿
作者：元稹（唐）

急管清弄頻，舞衣才攬結。含情獨搖手，雙袖參差列。騕褭柳牽絲，炫轉風迴雪。凝眄嬌不移，往往度繁節。
閨晚
作者：元稹（唐）

紅裙委磚階，玉爪kO朱橘。素臆光如砑，明瞳豔凝溢。調弦不成曲，學書徒弄筆。夜色侵洞房，春煙透簾出。
曉將別
作者：元稹（唐）

風露曉淒淒，月下西牆西。行人帳中起，思婦枕前啼。屑屑命僮禦，晨裝儼已齊。將去複攜手，日高方解攜。
薔薇架
作者：元稹（唐）

五色階前架，一張籠上被。殷紅稠疊花，半綠鮮明地。風蔓羅裙帶，露英蓮臉淚。多逢走馬郎，可惜簾邊思。
月暗
作者：元稹（唐）

月暗燈殘面牆泣，羅纓鬥重知啼濕。真珠簾斷蝙蝠飛，君王掌上容一人，更有輕身何處立。
新秋
作者：元稹（唐）

旦暮已淒涼，離人遠思忙。夏衣臨曉薄，秋影入簷長。前事風隨扇，歸心燕在梁。殷勤寄牛女，河漢正相望。
贈雙文
作者：元稹（唐）

豔極翻含怨，憐多轉自嬌。有時還暫笑，閑坐愛無憀。曉月行看墮，春酥見欲消。何因肯垂手，不敢望回腰。
春別
作者：元稹（唐）

幽芳本未闌，君去蕙花殘。河漢秋期遠，關山世路難。雲屏留粉絮，風幌引香蘭。腸斷迴文錦，春深獨自看。
和樂天示楊瓊
作者：元稹（唐）

我在江陵少年日，知有楊瓊初喚出。腰身瘦小歌圓緊，青衫玉貌何處去，安得紅旗遮頭白。我語楊瓊瓊莫語，楊瓊為我歌送酒，爾憶江陵縣中否。江陵王令骨為灰，我今賀爾亦自多，爾得老成餘白首。
魚中素
作者：元稹（唐）

重疊魚中素，幽緘手自開。斜紅餘淚跡，知著臉邊來。
代九九
作者：元稹（唐）

昔年桃李月，顏色共花宜。回臉蓮初破，低蛾柳並垂。望山多倚樹，弄水愛臨池。遠被登樓識，潛因倒影窺。隔林徒想像，上砌轉逶迤。謾擲庭中果，虛攀牆外枝。強持文玉佩，求結麝香縭。阿母憐金重，親兄要馬騎。把將嬌小女，嫁與冶遊兒。自隱勤勤索，相要事事隨。每常同坐臥，不省暫參差。才學羞兼妒，何言寵便移。青春來易皎，白日誓先虧。僻性嗔來見，邪行醉後知。別床鋪枕蓆，當面指瑕疵。妾貌應猶在，君情遽若斯。的成終世恨，焉用此宵為。鸞鏡燈前撲，鴛衾手下隳。參商半夜起，琴瑟一聲離。努力新叢豔，狂風次第吹。
盧十九子蒙吟盧七員外洛川懷古六韻，命餘和
作者：元稹（唐）

聞道盧明府，閑行詠洛神。浪圓疑靨笑，波鬥憶眉顰。蹀躞橋頭馬，空濛水上塵。草芽猶犯雪，冰岸欲消春。寓目終無限，通辭未有因。子蒙將此曲，吟似獨眠人。
劉、阮妻二首
作者：元稹（唐）

仙洞千年一度閑，等閒偷入又偷回。桃花飛盡東風起，何處消沉去不來。芙蓉脂肉綠雲鬟，罨畫樓臺青黛山。千樹桃花萬年藥，不知何事憶人間。
桃花
作者：元稹（唐）

桃花淺深處，似勻深淺妝。春風助腸斷，吹落白衣裳。
暮秋
作者：元稹（唐）

看著牆西日又沉，步廊回合戟門深。棲烏滿樹聲聲絕，小玉上床鋪夜衾。
壓牆花
作者：元稹（唐）

野性大都迷裡巷，愛將高樹記人家。春來偏認平陽宅，為見牆頭拂面花。
舞腰
作者：元稹（唐）

裙裾旋旋手迢迢，不趁音聲自趁嬌。未必諸郎知曲誤，一時偷眼為回腰。
白衣裳二首
作者：元稹（唐）

雨濕輕塵隔院香，玉人初著白衣裳。半含惆悵閑看繡，一朵梨花壓象床。藕絲衫子柳花裙，空著沈香慢火燻。閑倚屏風笑周昉，枉拋心力畫朝雲。
憶事
作者：元稹（唐）

夜深閑到戟門邊，卻繞行廊又獨眠。明月滿庭池水淥，桐花垂在翠簾前。
寄舊詩與薛濤，因成長句
作者：元稹（唐）

詩篇調態人皆有，細膩風光我獨知。月夜詠花憐暗澹，老大不能收拾得，與君閑似好男兒。
友封體
作者：元稹（唐）

雨送浮涼夏簟清，小樓腰褥怕單輕。微風暗度香囊轉，頻頻聞動中門鎖，桃葉知嗔未敢迎。
看花
作者：元稹（唐）

努力少年求好官，好花須是少年看。君看老大逢花樹，未折一枝心已闌。
斑竹
作者：元稹（唐）

一枝斑竹渡湘沅，萬裡行人感別魂。知是娥皇廟前物，遠隨風雨送啼痕。
箏
作者：元稹（唐）

莫愁私地愛王昌，夜夜箏聲怨隔牆。火鳳有凰求不得，死恨相如新索婦，枉將心力為他狂。
春曉
作者：元稹（唐）

半欲天明半未明，醉聞花氣睡聞鶯。𤞇兒撼起鐘聲動，二十年前曉寺情。
所思二首
作者：元稹（唐）

庾亮樓中初見時，武昌春柳似腰肢。相逢相失還如夢，為雨為雲今不知。鄂渚濛濛煙雨微，女郎魂逐暮雲歸。只應長在漢陽渡，化作鴛鴦一隻飛。
鶯鶯詩
作者：元稹（唐）

殷紅淺碧舊衣裳，取次梳頭暗淡妝。夜合帶煙籠曉日，頻動橫波嗔阿母，等閒教見小兒郎。
離思五首
作者：元稹（唐）

自愛殘妝曉鏡中，環釵謾篸綠絲叢。須臾日射燕脂頰，一朵紅蘇旋欲融。山泉散漫繞階流，萬樹桃花映小樓。閑讀道書慵未起，水晶簾下看梳頭。紅羅著壓逐時新，吉了花紗嫩麴塵。第一莫嫌材地弱，些些紕縵最宜人。曾經滄海難為水，除卻巫山不是雲。取次花叢懶回顧，半緣修道半緣君。尋常百種花齊發，偏摘梨花與白人。今日江頭兩三樹，可憐和葉度殘春。
雜憶五首
作者：元稹（唐）

今年寒食月無光，夜色才侵已上床。憶得雙文通內裡，玉櫳深處暗聞香。花籠微月竹籠煙，百尺絲繩拂地懸。憶得雙文人靜後，潛教桃葉送鞦韆。寒輕夜淺繞迴廊，不辨花叢暗辨香。憶得雙文朧月下，小樓前後捉迷藏。山榴似火葉相兼，亞拂磚階半拂簷。憶得雙文獨披掩，滿頭花草倚新簾。春冰消盡碧波湖，漾影殘霞似有無。憶得雙文衫子薄，鈿頭雲映褪紅酥。
有所教
作者：元稹（唐）

莫畫長眉畫短眉，斜紅傷豎莫傷垂。人人總解爭時勢，都大須看各自宜。
襄陽為盧竇紀事
作者：元稹（唐）

帝下真符召玉真，偶逢遊女暫相親。素書三卷留為贈，從向人間說向人。風弄花枝月照階，醉和春睡倚香懷。依稀似覺雙環動，潛被蕭郎卸玉釵。鶯聲撩亂曙燈殘，暗覓金釵動曉寒。猶帶春酲懶相送，櫻桃花下隔簾看。琉璃波面月籠煙，暫逐蕭郎走上天。今日歸時最腸斷，回江還是夜來船。花枝臨水複臨堤，閑照江流亦照泥。千萬春風好抬舉，夜來曾有鳳凰棲。
會真詩三十韻
作者：元稹（唐）

微月透簾櫳，螢光度碧空。遙天初縹緲，低樹漸蔥蘢。龍吹過庭竹，鸞歌拂井桐。羅綃垂薄霧，環佩響輕風。絳節隨金母，雲心捧玉童。更深人悄悄，晨會雨濛濛。珠瑩光文履，花明隱繡櫳。寶釵行彩鳳，羅帔掩丹虹。言自瑤華浦，將朝碧帝宮。因遊李城北，偶向宋家東。戲調初微拒，柔情已暗通。低鬟蟬影動，回步玉塵蒙。轉面流花雪，登床抱綺叢。鴛鴦交頸舞，翡翠合歡籠。眉黛羞頻聚，朱唇暖更融。氣清蘭蕊馥，膚潤玉肌豐。無力慵移腕，多嬌愛斂躬。汗光珠點點，發亂綠鬆鬆。方喜千年會，俄聞五夜窮。留連時有限，繾綣意難終。慢臉含愁態，芳詞誓素衷。贈環明運合，留結表心同。啼粉流清鏡，殘燈繞暗蟲。華光猶冉冉，旭日漸曈曈。警乘還歸洛，吹簫亦上嵩。衣香猶染麝，枕膩尚殘紅。冪冪臨塘草，飄飄思渚蓬。素琴鳴怨鶴，清漢望歸鴻。海闊誠難度，天高不易沖。行雲無處所，蕭史在樓中。
古豔詩二首
作者：元稹（唐）

春來頻到宋家東，垂袖開懷待好風。鶯藏柳暗無人語，惟有牆花滿樹紅。深院無人草樹光，嬌鶯不語趁陰藏。等閒弄水浮花片，流出門前賺阮郎。
送人
作者：王建（唐）

白日向西沒，黃河複東流。人生足著地，甯免四方遊。我行無返顧，祝子勿回頭。當須向前去，何用起離憂。但恐無廣路，平地作山丘。令我車與馬，欲疾反停留。蜀客多積貨，邊人易封侯。男兒戀家鄉，歡樂為仇讎。丁寧相勸勉，苦口幸無尤。對面無相成，不如豺虎儔。彼遠不寄書，此寒莫寄裘。與君俱絕跡，兩念無因由。
主人故亭
作者：王建（唐）

主人昔專城，城南起高亭。貴與賓客遊，工者夜不寧。酒食宴圃人，栽接望早成。經年使家僮，遠道求異英。郡中暫閒暇，繞樹引諸生。開泉浴山禽，為愛山中聲。世間事難保，一日各徂徵。死生不相及，花落實方榮。我來至此中，守吏非本名。重君昔為主，相與下馬行。舊島日日摧，池水不復清。豈無後人賞，所貴手自營。澆酒向所思，風起如有靈。此去不重來，重來傷我形。
古從軍
作者：王建（唐）

漢家逐單於，日沒處河曲。浮雲道旁起，行子車下宿。槍城圍鼓角，氈帳依山谷。馬上懸壺漿，刀頭分頰肉。來時高堂上，父母親結束。回面不見家，風吹破衣服。金瘡在肢節，相與拔箭鏃。聞道西涼州，家家婦女哭。
邯鄲主人
作者：王建（唐）

遠客無主人，夜投邯鄲市。飛蛾繞殘燭，半夜人醉起。壚邊酒家女，遺我緗綺被。合成雙鳳花，宛轉不相離。縱令顏色改，勿遣合歡異。一念始為難，萬金誰足貴。門前長安道，去者如流水。晨風群鳥翔，裴回別離此。
泛水曲
作者：王建（唐）

載酒入煙浦，方舟泛綠波。子酌我複飲，子飲我還歌。蓮深微路通，峰曲幽氣多。閱芳無留瞬，弄桂不停柯。水上秋日鮮，西山碧峨峨。茲歡良可貴，誰複更來過。
江南雜體二首
作者：王建（唐）

江上風翛翛，竹間湘水流。日夜桂花落，行人去悠悠。複見離別處，蟲聲陰雨秋。處處江草綠，行人發瀟湘。瀟湘回雁多，日夜思故鄉。春夢不知數，空山蘭蕙芳。
遠徵歸
作者：王建（唐）

萬裡發遼陽，處處問家鄉。回車不淹轍，雨雪滿衣裳。行見日月疾，坐思道路長。但令不征戍，暗鏡生重光。
思遠人
作者：王建（唐）

妾思常懸懸，君行複綿綿。征途向何處，碧海與青天。歲久自有念，誰令長在邊。少年若不歸，蘭室如黃泉。
傷近者不見
作者：王建（唐）

離人隔中庭，幸不為遠徵。雕樑下有壁，聞語亦聞行。天涯尚寄信，此處不傳情。君能並照水，形影自分明。
元日早朝
作者：王建（唐）

大國禮樂備，萬邦朝元正。東方色未動，冠劍門已盈。帝居在蓬萊，肅肅鐘漏清。將軍領羽林，持戟巡宮城。翠華皆宿陳，雪仗羅天兵。庭燎遠煌煌，旗上日月明。聖人龍火衣，寢殿開璿扃。龍樓橫紫煙，宮女天中行。六蕃倍位次，衣服各異形。舉頭看玉牌，不識宮殿名。左右雉扇開，蹈舞分滿庭。朝服帶金玉，珊珊相觸聲。泰階備雅樂，九奏鸞鳳鳴。裴回慶雲中，竽磬寒錚錚。三公再獻壽，上帝錫永貞。天明告四方，群後保太平。
聞故人自征戍回
作者：王建（唐）

昔聞著征戍，三年一還鄉。今來不換兵，須死在戰場。念子無氣力，徒學事戎行。少年得生還，有同墮穹蒼。自去報爾家，再行上高堂。爾弟修廢櫪，爾母縫新裳。恍恍恐不真，猶未苦承望。每日空出城，畏渴攜壺漿。安得縮地經，忽使在我傍。亦知遠行勞，人悴馬玄黃。慎莫多停留，苦我居者腸。
七泉寺上方
作者：王建（唐）

長年好名山，本性今得從。回看塵跡遙，稍見麋鹿蹤。老僧雲中居，石門青重重。陰泉養成龜，古壁飛卻龍。掃石禮新經，懸幡上高峰。日夕猿鳥合，覓食聽山鐘。將火尋遠泉，煮茶傍寒松。晚隨收藥人，便宿南澗中。晨起沖露行，濕花枝茸茸。歸依向禪師，願作香火翁。
從元太守夏宴西樓
作者：王建（唐）

六月晨亦熱，卑居多煩昏。五馬遊西城，几杖隨朱輪。西樓臨方塘，嘉木當華軒。鳧鷖滿中流，有酒複盈尊。山東地無山，平視大海垠。高風涼氣來，灝景沈清源。青衿儼坐傍，禮容益敦敦。願為顏氏徒，歌詠夫子門。
酬柏侍禦聞與韋處士同遊靈臺寺見寄
作者：王建（唐）

西域傳中說，靈臺屬雍州。有泉皆聖跡，有石皆佛頭。所出薝蔔香，外國俗來求。毒蛇護其下，樵者不可偷。古碑在雲巔，備載置寺由。魏家移下來，後人始增修。近與韋處士，愛此山之幽。各自具所須，竹籠盛茶甌。牽馬過危棧，襞衣涉奔流。草開平路盡，林下大石稠。過郭轉經峰，忽見東西樓。瀑布當寺門，迸落衣裳秋。石苔鋪紫花，溪葉裁碧油。松根載殿高，飄颻仙山浮。縣中賢大夫，一月前此遊。賽神賀得雨，豈暇多停留。二十韻新詩，遠寄尋山儔。清泠玉澗泣，冷切石磬愁。君名高難閑，餘身愚終休。相將長無因，從今生離憂。
荊南贈別李肇著作轉韻詩
作者：王建（唐）

輝天複耀地，再為歌詠始。素傳學道徒，清門有君子。文澗瀉潺潺，德峰來壘壘。兩京二十年，投食公卿間。封章既不下，故舊多慚顏。賣馬市耕牛，卻歸湘浦山。麥收蠶上簇，衣食應豐足。碧澗伴僧禪，秋山對雨宿。且歡身體適，倖免纓組束。上宰鎮荊州，敬重同歲遊。歡逢通世友，簡授畫戎籌。遲遲就公食，愴愴別野裘。主人開宴席，禮數無形跡。醉笑或顛吟，發談皆損益。臨甃理芳鮮，升堂引賓客。早歲慕嘉名，遠思今始平。孔門忝同轍，潘館幸諸甥。自知再婚娶，豈望為親情。欣欣還切切，又二千里別。楚筆防寄書，蜀茶憂遠熱。關山足重疊，會合何時節。莫歎各從軍，且愁岐路分。美人停玉指，離瑟不中聞。爭向巴山夜，猿聲滿碧雲。
早發金堤驛
作者：王建（唐）

蟲聲四野合，月色滿城白。家家閉戶眠，行人發孤驛。離家尚苦熱，衣服唯輕綌。時節忽複遷，秋風徹經脈。人睡落塹轍，馬驚入蘆荻。慰遠時問程，驚昏忽搖策。從軍豈雲樂，憂患常縈積。唯願在貧家，團圓過朝夕。
和裴相公道中贈別張相公
作者：王建（唐）

雲間雙鳳鳴，一去一歸城。鞍馬朝天色，封章戀闕情。日臨宮樹高，煙蓋沙草平。會當戎事息，聯影繞池行。
和錢舍人水植詩
作者：王建（唐）

盆裡盛野泉，晚鮮幽更好。初活草根浮，重生荷葉小。多時水馬出，盡日蜻蜓繞。朝早獨來看，冷星沈碧曉。
題壽安南館
作者：王建（唐）

明蒙竹間亭，天暖幽桂碧。雲生四面山，水接當階石。濕樹浴鳥痕，破苔臥鹿跡。不緣塵駕觸，堪作商皓宅。
送張籍歸江東
作者：王建（唐）

清泉浣塵緇，靈藥釋昏狂。君詩發大雅，正氣回我腸。複令五彩姿，潔白歸天常。昔歲同講道，青襟在師傍。出處兩相因，如彼衣與裳。行行成此歸，離我適鹹陽。失意未還家，馬蹄盡四方。訪餘詠新文，不倦道路長。僮僕懷昔念，亦如還故鄉。相親惜晝夜，寢息不異床。猶將在遠道，忽忽起思量。黃金未為罍，無以挹酒漿。所念俱貧賤，安得相發揚。回車遠歸省，舊宅江南廂。歸鄉非得意，但貴情義彰。五月天氣熱，波濤毒於湯。慎勿多飲酒，藥膳願自強。
勵學
作者：王建（唐）

買地不肥實，其繁系耕鑿。良田少鋤理，蘭焦香亦薄。勿以聽者迷，故使宮徵錯。誰言三歲童，還能分善惡。孜孜日求益，猶恐業未博。況我性頑蒙，複不勤修學。有如朝暮食，暫虧憂隕獲。若使無六經，賢愚何所託。
山中寄及第故人
作者：王建（唐）

長長南山松，短短北澗楊。俱承日月照，倖免斤斧傷。去年與子別，誠言暫還鄉。如何棄我去，天路忽騰驤。誰謂有雙目，識貌不識腸。豈知心內乖，著我薜蘿裳。尋君向前事，不歎今異翔。往往空室中，寤寐說珪璋。十年居此溪，松桂日蒼蒼。自從無佳人，山中不輝光。盡棄所留藥，亦焚舊草堂。還君誓已書，歸我學仙方。既為參與辰，各願不相望。始終名利途，慎勿罹咎殃。
求友
作者：王建（唐）

鑒形須明鏡，療疾須良醫。若無傍人見，形疾安自知。世路薄言行，學成棄其師。每懷一飯恩，不重勸勉詞。斅學既不誠，朋友道日虧。遂作名利交，四海爭賓士。常慕正直人，生死不相離。苟能成我身，甘與僮僕隨。我言彼當信，彼道我無疑。針藥及病源，以石投深池。終朝舉善道，敬愛當行之。縱令誤所見，亦貴本相規。不求立名聲，所貴去瑕玼。各願貽子孫，永為後世資。
寄李益少監兼送張實遊幽州
作者：王建（唐）

大雅廢已久，人倫失其常。天若不生君，誰複為文綱。迷者得道路，溺者遇舟航。國風人已變，山澤增輝光。星辰有其位，豈合離帝傍。賢人既遐徵，鳳鳥安來翔。少小慕高名，所念隔山岡。集卷新紙封，每讀常焚香。古來難自達，取鑒在賢良。未為知音故，徒恨名不彰。諒無金石堅，性命豈能長。常恐一世中，不上君子堂。偉哉清河子，少年志堅強。篋中有素文，千里求發揚。自顧音韻乖，無因合宮商。幸君達精誠，為我求回章。
寄崔列中丞
作者：王建（唐）

火山無冷地，濁流無清源。人生在艱世，何處避讒言。諸侯鎮九州，天子開四門。尚有忠義士，不得申其冤。嘉木移遠植，為我當行軒。君子居要途，易失主人恩。我愛古人道，師君直且溫。貪泉誓不飲，邪路誓不奔。如何非岡阪，故使車輪翻。妓妾隨他人，家事幸獲存。當時門前客，默默空冤煩。從今遇明代，善惡亦須論。莫以曾見疑，直道遂不敦。
喻時
作者：王建（唐）

去者如弊帷，來者如新衣。鮮華非久長，色落還棄遺。詎知行者夭，豈悟壯者衰。區區未死間，回面相是非。好聞苦不樂，好視忽生疵。乃明萬物情，皆逐人心移。古今盡如此，達士將何為。
贈王侍禦
作者：王建（唐）

愚者昧邪正，貴將平道行。君子抱仁義，不懼天地傾。三受主人闢，方出鹹陽城。遲疑匪自崇，將顯求賢名。自來掌軍書，無不盡臣誠。何必操白刃，始致海內平。恭事四海人，甚於敬公卿。有惡如己辱，聞善如己榮。或人居饑寒，進退陳中情。徹晏聽苦辛，坐臥身不寧。以心應所求，盡家猶為輕。衣食有親疏，但恐逾禮經。我今願求益，詎敢為友生。幸君揚素風，永作來者程。
宋氏五女
作者：王建（唐）

五女誓終養，貞孝內自持。兔絲自縈紆，不上青松枝。晨昏在親傍，閑則讀書詩。自得聖人心，不因儒者知。少年絕音華，貴絕父母詞。素釵垂兩髦，短窄古時衣。行成聞四方，徵詔環佩隨。同時入皇宮，聯影步玉墀。鄉中尚其風，重為修茅茨。聖朝有良史，將此為女師。
送於丹移家洺州
作者：王建（唐）

憶昔門館前，君當童子年。今來見成長，俱過遠所傳。詩禮不外學，兄弟相攻研。如彼販海翁，豈種溪中田。四方尚爾文，獨我敬爾賢。但愛金玉聲，不貴金玉堅。孤遺一室中，寢食不相捐。飽如腸胃同，疾苦膚體連。耕者求沃土，漚者求深源。彼邦君子居，一日可徂遷。念此居處近，各為衣食牽。從今不見面，猶勝異山川。既乖歡會期，鬱鬱兩難宣。素琴苦無徽，安得宮商全。他皆緩別日，我願促行軒。送人莫長歌，長歌離恨延。羸馬不知去，過門常盤旋。會當為爾鄰，有地容一泉。
留別舍弟
作者：王建（唐）

孤賤相長育，未曾為遠遊。誰不重歡愛，晨昏闕珍羞。出門念衣單，草木當窮秋。非疾有憂歎，實為人子尤。世情本難合，對面隔山丘。況複干戈地，懦夫何所投。與爾俱長成，尚為溝壑憂。豈非輕歲月，少小不勤修。從今解思量，勉力謀善猷。但得成爾身，衣食寧我求。固合受此訓，墮慢為身羞。歲暮當歸來，慎莫懷遠遊。
壞屋
作者：王建（唐）

官家有壞屋，居者願離得。苟或幸其遷，回循任傾側。若當君子住，一日還修飾。必使換榱楹，先須木端直。永令雀與鼠，無處求棲息。堅固傳後人，從今勉勞力。以茲喻臣下，亦可成邦國。雖曰愚者詞，將來幸無惑。
送薛蔓應舉
作者：王建（唐）

四海重貢獻，珠贐稱至珍。聖朝開禮闈，所貴集嘉賓。若生在世間，此路出常倫。一士登甲科，九族光彩新。憧憧車馬徒，爭路長安塵。萬目視高天，升者得苦辛。況子當少年，丈人在鹹秦。出門見宮闕，獻賦侍朱輪。有賢大國豐，無子一家貧。男兒富邦家，豈為榮其身。煌煌文明代，俱幸生此辰。自顧非國風，難以合聖人。子去東堂上，我歸南澗濱。願君勤作書，與我山中鄰。
將歸故山留別杜侍禦
作者：王建（唐）

有川不得涉，有路不得行。沉沉百憂中，一日如一生。錯來幹諸侯，石田廢春耕。虎戟衛重門，何因達中誠。日月俱照輝，山川異陰晴。如何百里間，開目不見明。我今歸故山，誓與草木並。願君去丘阪，長使道路平。
送韋處士老舅
作者：王建（唐）

憶昨痴小年，不知有經籍。常隨童子游，多向外家劇。偷花入鄰裡，弄筆書牆壁。照水學梳頭，應門未穿幘。人前賞文性，梨果蒙不惜。賦字詠新泉，探題得幽石。自從出關輔，三十年作客。風雨一飄颻，親情多阻隔。如何二千里，塵土驅蹇瘠。良久陳苦辛，從頭歎衰白。既來今又去，暫笑還成戚。落日動徵車，春風卷離席。雲臺觀西路，華嶽祠前柏。會得過帝鄉，重尋舊行跡。
送同學故人
作者：王建（唐）

各為四方人，此地同事師。業成有先後，不得長相隨。出林多道路，緣岡複繞陂。念君辛苦行，令我形體疲。黃葉墮車前，四散當此時。亭上夜蕭索，山風水離離。
幽州送申稷評事歸平盧
作者：王建（唐）

行子繞天北，山高塞複深。升堂展客禮，臨水濯纓襟。驅馳戎地馬，聚散林間禽。一杯瀉東流，各願無異心。薊亭雖苦寒，春夕勿重衾。從軍任白頭，莫賣故山岑。
溫門山
作者：王建（唐）

早入溫門山，群峰亂如戟。崩崖欲相觸，呀豁斷行跡。脫屐尋淺流，定足畏欹石。路盡十裡溪，地多千歲柏。洞門晝陰黑，深處惟石壁。似見丹砂光，亦聞鐘乳滴。靈池出山底，沸水沖地脈。暖氣成濕煙，濛濛窗中白。隨僧入古寺，便是雲外客。月出天氣涼，夜鐘山寂寂。
代故人新姬侍疾
作者：王建（唐）

雙轂不回轍，子疾已在旁。侍坐長搖扇，迎醫漸下床。新施箱中幔，未洗來時妝。奉君纏綿意，幸願莫相忘。
採桑
作者：王建（唐）

鳥鳴桑葉間，綠條複柔柔。攀看去手近，放下長長鉤。黃花蓋野田，白馬少年遊。所念豈回顧，良人在高樓。
曉思
作者：王建（唐）

曉氣生綠水，春條露霏霏。林間棲鳥散，遠念徵人起。幽花宿含彩，早蝶寒弄翅。君行非晨風，詎能從門至。
早起
作者：王建（唐）

回燈正衣裳，出戶星未稀。堂前候姑起，環佩生晨輝。暗池光冪zx，密樹花葳蕤。九城鐘漏絕，遙聽直郎歸。
酬張十八病中寄詩
作者：王建（唐）

本性慵遠行，綿綿病自生。見君綢繆思，慰我寂寞情。風幌夜不掩，秋燈照雨明。彼愁此又憶，一夕兩盈盈。
元和聖德詩
作者：韓愈（唐）

皇帝即阼，物無違拒。曰暘而暘，曰雨而雨。維是元年，負鄙為艱，縱則不可。出師徵之，其眾十旅。軍其城下，疆外之險，莫過蜀土。韋皋去鎮，劉闢守後。血人於牙，汝為表書，求我帥汝。事始上聞，在列鹹怒。皇帝曰然，朝發京師，夕至其部。闢喜謂黨，汝振而伍。蜀可全有，有恇其兇，有餌其誘。其出穰穰，隊以萬數。遂劫東川，有安其驅，無暴我野。日行三十，徐壁其右。闢黨聚謀，四方節度，整兵頓馬。上章請討，俟命起坐。皇帝曰嘻，四軍齊作，殷其如阜。或拔其角，或脫其距。長驅洋洋，是日崇文，入處其宇。分散逐捕，搜原剔藪。闢窮見窘，取之江中，枷脰械手。婦女累累，啼哭拜叩。來獻闕下，婉婉弱子，赤立傴僂。牽頭曳足，先斷腰膂。次及其徒，優賞將吏，扶珪綴組。帛堆其家，粟塞其庾。哀憐陣沒，施令酬功，急疾如火。天地中間，莫不順序。幽恆青魏，掉棄兵革，私習簋簠。來請來覲，十百其耦。皇帝曰籲，躬執百禮，登降拜俯。薦於新宮，視瞻梁梠。戚見容色，除於國南，鱗筍毛簴。廬幕周施，開揭磊砢。獸盾騰拏，宵升於丘，奠璧獻斝。眾樂驚作，轟豗融冶。紫焰噓呵，瀆鬼蒙鴻，嶽祗嶪峨。飫沃羶薌，產祥降嘏。鳳凰應奏，踴躍歡呀，失喜噎歐。幹清坤夷，境落褰舉。帝車回來，續功臣嗣，拔賢任耇。孩養無告，仁滂施厚。皇帝神聖，天錫皇帝，為天下主。並包畜養，無異細鉅。億載萬年，敕戒四方，侈則有咎。天錫皇帝，多麥與黍。無召水旱，擅命而狂，既翦既去。盡逐群奸，靡有遺侶。天錫皇帝，皇帝大孝，慈祥悌友。怡怡愉愉，奉太皇后。浹於族親，億載萬年，為父為母。博士臣愈，職是訓詁。作為歌詩，
琴操十首：將歸操
作者：韓愈（唐）

（孔子之趙，聞殺鳴犢作。趙殺鳴犢，孔子臨河，秋之水兮，其色幽幽；我將濟兮，不得其由。涉其淺兮，
琴操十首：猗蘭操
作者：韓愈（唐）

（孔子傷不逢時作。古琴操雲：習習谷風，以陰以雨。之子於歸，遠送於野。何彼蒼天，不得其所。逍遙九州，蘭之猗猗，揚揚其香。不採而佩，於蘭何傷。今天之旋，其曷為然。我行四方，以日以年。雪霜貿貿，薺麥之茂。子如不傷，我不爾覯。薺麥之茂，薺麥之有。君子之傷，君子之守。
琴操十首：龜山操
作者：韓愈（唐）

（孔子以季桓子受齊女樂，諫不從，望龜山而作。龜山在太山博縣。古琴操雲：予慾望魯兮，龜山蔽之。手無斧柯，奈龜山何）龜之氛兮，不能雲雨。龜之枿兮，不中樑柱。龜之大兮，
琴操十首：越裳操
作者：韓愈（唐）

雨之施物以孳，我何意於彼為。自周之先，其艱其勤。以有疆宇，私我後人。我祖在上，四方在下。厥臨孔威，
琴操十首：拘幽操
作者：韓愈（唐）

（文王羑裡作。古琴操雲：殷道溷溷，浸濁煩兮。朱紫相合，不別分兮。迷亂聲色，信讒言兮。炎炎之虐，目窈窈兮，其凝其盲；耳肅肅兮，聽不聞聲。朝不日出兮，
琴操十首：岐山操
作者：韓愈（唐）

（周公為太王作。本詞雲：狄戎侵兮，土地遷移。邦邑適於岐山，烝民不憂兮誰者知。嗟嗟奈何兮，我家於豳，自我先公。伊我承序，敢有不同。今狄之人，將土我疆。民為我戰，誰使死傷。彼岐有岨，我往獨處。爾莫餘追，無思我悲。
琴操十首：履霜操
作者：韓愈（唐）

（尹吉甫子伯奇無罪，為後母譖而見逐，自傷作。本詞雲：朝履霜兮採晨寒，考不明其心兮信讒言。孤恩別離兮摧肺肝，何辜皇天兮遭斯愆。痛歿不同兮恩有偏，誰能流顧兮知我冤）父兮兒寒，母兮兒饑。兒罪當笞，逐兒何為。兒在中野，以宿以處。四無人聲，誰與兒語。兒寒何衣，兒饑何食。兒行於野，履霜以足。母生眾兒，有母憐之。獨無母憐，兒甯不悲。
琴操十首：雉朝飛操
作者：韓愈（唐）

（牧犢子七十無妻，見雉雙飛，感之而作。本詞雲：雉朝飛兮鳴相和，雌雄群遊兮山之阿。我獨何命兮未有家，時將暮兮可奈何，嗟嗟暮兮可奈何）雉之飛，於朝日。群雌孤雄，意氣橫出。當東而西，
琴操十首：別鵠操
作者：韓愈（唐）

（商陵穆子，娶妻五年無子。父母欲其改娶，其妻聞之，雄鵠銜枝來，雌鵠啄泥歸。巢成不生子，大義當乖離。江漢水之大，鵠身鳥之微。更無相逢日，且可繞樹相隨飛。
琴操十首：殘形操
作者：韓愈（唐）

有獸維狸兮，我夢得之。其身孔明兮，而頭不知。吉凶何為兮，覺坐而思。巫咸上天兮，識者其誰。
南山詩
作者：韓愈（唐）

吾聞京城南，茲惟群山囿。東西兩際海，巨細難悉究。山經及地誌，茫昧非受授。團辭試提挈，掛一念萬漏。欲休諒不能，粗敘所經覯。嘗升崇丘望，戢戢見相湊。晴明出稜角，縷脈碎分繡。蒸嵐相澒洞，表裡忽通透。無風自飄簸，融液煦柔茂。橫雲時平凝，點點露數岫。天空浮修眉，濃綠畫新就。孤撐有巉絕，海浴褰鵬噣。春陽潛沮洳，濯濯吐深秀。巖巒雖嵂崒，軟弱類含酎。夏炎百木盛，蔭鬱增埋覆。神靈日歊歔，雲氣爭結構。秋霜喜刻轢，磔卓立臒瘦。參差相疊重，剛耿陵宇宙。冬行雖幽墨，冰雪工琢鏤。新曦照危峨，億丈恆高袤。明昏無停態，頃刻異狀候。西南雄太白，突起莫間簉。藩都配德運，分宅佔丁戊。逍遙越坤位，詆訐陷幹竇。空虛寒兢兢，風氣較搜漱。朱維方燒日，陰霰縱騰糅。昆明大池北，去覿偶晴晝。綿聯窮俯視，倒側困清漚。微瀾動水面，踴躍躁猱狖。驚呼惜破碎，仰喜呀不僕。前尋徑杜墅，岔蔽畢原陋。崎嶇上軒昂，始得觀覽富。行行將遂窮，嶺陸煩互走。勃然思坼裂，擁掩難恕宥。巨靈與誇蛾，遠賈期必售。還疑造物意，固護蓄精佑。力雖能排斡，雷電怯呵詬。攀緣脫手足，蹭蹬抵積甃。茫如試矯首，堛塞生怐愗。威容喪蕭爽，近新迷遠舊。拘官計日月，欲進不可又。因緣窺其湫，凝湛閟陰獸。魚蝦可俯掇，神物安敢寇。林柯有脫葉，欲墮鳥驚救。爭銜彎環飛，投棄急哺鷇。旋歸道回睨，達枿壯複奏。籲嗟信奇怪，峙質能化貿。前年遭譴謫，探曆得邂逅。初從藍田入，顧盻勞頸脰。時天晦大雪，淚目苦蒙瞀。峻塗拖長冰，直上若懸溜。褰衣步推馬，顛蹶退且複。蒼黃忘遐睎，所矚才左右。杉篁吒蒲蘇，杲耀攢介冑。專心憶平道，脫險逾避臭。昨來逢清霽，宿願忻始副。崢嶸躋塚頂，倏閃雜鼯鼬。前低劃開闊，爛漫堆眾皺。或連若相從，或蹙若相鬥。或妥若弭伏，或竦若驚雊。或散若瓦解，或赴若輻湊。或翩若船遊，或決若馬驟。或背若相惡，或向若相佑。或亂若抽筍，或嵲若注灸。或錯若繪畫，或繚若篆籀。或羅若星離，或蓊若雲逗。或浮若波濤，或碎若鋤耨。或如賁育倫，賭勝勇前購。先強勢已出，後鈍嗔bz譳。或如帝王尊，叢集朝賤幼。雖親不褻狎，雖遠不悖謬。或如臨食案，餚核紛飣餖。又如遊九原，墳墓包槨柩。或累若盆罌，或揭若bB豆。或覆若曝鱉，或頹若寢獸。或蜿若藏龍，或翼若搏鷲。或齊若友朋，或隨若先後。或迸若流落，或顧若宿留。或戾若仇讎，或密若婚媾。或儼若峨冠，或翻若舞袖。或屹若戰陣，或圍若搜狩。或靡然東注，或偃然北首。或如火熹焰，或若氣饙餾。或行而不輟，或遺而不收。或斜而不倚，或弛而不彀。或赤若禿鬝，或燻若柴槱。或如龜拆兆，或若卦分繇。或前橫若剝，或後斷若姤。延延離又屬，夬夬叛還遘。喁喁魚闖萍，落落月經宿。誾誾樹牆垣，巘巘駕庫廄。參參削劍戟，煥煥銜瑩琇。敷敷花披萼，k7々屋摧溜。悠悠舒而安，兀兀狂以狃。超超出猶奔，蠢蠢駭不懋。大哉立天地，經紀肖營腠。厥初孰開張，黽勉誰勸侑。創茲樸而巧，戮力忍勞疚。得非施斧斤，無乃假詛咒。鴻荒竟無傳，功大莫酬僦。嘗聞於祠官，芬苾降歆嗅。斐然作歌詩，惟用贊報酭。
謝自然詩
作者：韓愈（唐）

果州南充縣，寒女謝自然。童騃無所識，但聞有神仙。輕生學其術，乃在金泉山。繁華榮慕絕，父母慈愛捐。凝心感魑魅，慌惚難具言。一朝坐空室，雲霧生其間。如聆笙竽韻，來自冥冥天。白日變幽晦，蕭蕭風景寒。簷楹暫明滅，五色光屬聯。觀者徒傾駭，躑躅詎敢前。須臾自輕舉，飄若風中煙。茫茫八紘大，影響無由緣。裡胥上其事，郡守驚且歎。驅車領官吏，氓俗爭相先。入門無所見，冠履同蛻蟬。皆雲神仙事，灼灼信可傳。餘聞古夏後，象物知神奸。山林民可入，魍魎莫逢旃。逶迤不復振，後世恣欺謾。幽明紛雜亂，人鬼更相殘。秦皇雖篤好，漢武洪其源。自從二主來，此禍竟連連。木石生怪變，狐狸騁妖患。莫能盡性命，安得更長延。人生處萬類，知識最為賢。奈何不自信，反欲從物遷。往者不可悔，孤魂抱深冤。來者猶可誡，餘言豈空文。人生有常理，男女各有倫。寒衣及饑食，在紡績耕耘。下以保子孫，上以奉君親。苟異於此道，皆為棄其身。噫乎彼寒女，永託異物群。感傷遂成詩，昧者宜書紳。
秋懷詩十一首
作者：韓愈（唐）

窗前兩好樹，眾葉光薿薿。秋風一拂披，策策鳴不已。微燈照空床，夜半偏入耳。愁憂無端來，感歎成坐起。天明視顏色，與故不相似。羲和驅日月，疾急不可恃。浮生雖多塗，趨死惟一軌。胡為浪自苦，得酒且歡喜。白露下百草，蕭蘭共雕悴。青青四牆下，已複生滿地。寒蟬暫寂寞，蟋蟀鳴自恣。執行無窮期，稟受氣苦異。適時各得所，松柏不必貴。彼時何卒卒，我志何曼曼。犀首空好飲，廉頗尚能飯。學堂日無事，驅馬適所願。茫茫出門路，欲去聊自勸。歸還閱書史，文字浩千萬。陳跡竟誰尋，賤嗜非貴獻。丈夫意有在，女子乃多怨。秋氣日惻惻，秋空日淩淩。上無枝上蜩，下無盤中蠅。豈不感時節，耳目去所憎。清曉卷書坐，南山見高稜。其下澄湫水，有蛟寒可罾。惜哉不得往，豈謂吾無能。離離掛空悲，慼慼抱虛警。露泫秋樹高，蟲吊寒夜永。斂退就新懦，趨營悼前猛。歸愚識夷塗，汲古得修綆。名浮猶有恥，味薄真自幸。庶幾遺悔尤，即此是幽屏。今晨不成起，端坐盡日景。蟲鳴室幽幽，月吐窗冏冏。喪懷若迷方，浮念劇含梗。塵埃慵伺候，文字浪馳騁。尚須勉其頑，王事有朝請。秋夜不可晨，秋日苦易暗。我無汲汲志，何以有此憾。寒雞空在棲，缺月煩屢瞰。有琴具徽弦，再鼓聽愈淡。古聲久埋滅，無由見真濫。低心逐時趨，苦勉祗能暫。有如乘風船，一縱不可纜。不如覷文字，丹鉛事點勘。豈必求贏餘，所要石與甔。卷卷落地葉，隨風走前軒。鳴聲若有意，顛倒相追奔。空堂黃昏暮，我坐默不言。童子自外至，吹燈當我前。問我我不應，饋我我不餐。退坐西壁下，讀詩盡數編。作者非今士，相去時已千。其言有感觸，使我複淒酸。顧謂汝童子，置書且安眠。丈夫屬有念，事業無窮年。霜風侵梧桐，眾葉著樹幹。空階一片下，琤若摧琅玕。謂是夜氣滅，望舒霣其團。青冥無依倚，飛轍危難安。驚起出戶視，倚楹久汍瀾。憂愁費晷景，日月如跳丸。迷複不計遠，為君駐塵鞍。暮暗來客去，群囂各收聲。悠悠偃宵寂，亹亹抱秋明。世累忽進慮，外憂遂侵誠。強懷張不滿，弱念缺已盈。詰屈避語阱，冥茫觸心兵。敗虞千金棄，得比寸草榮。知恥足為勇，晏然誰汝令。鮮鮮霜中菊，既晚何用好。揚揚弄芳蝶，爾生還不早。運窮兩值遇，婉孌死相保。西風蟄龍蛇，眾木日凋槁。由來命分爾，泯滅豈足道。
赴江陵途中寄贈王二十補闕李十一拾遺李二十六員外翰林三學士
作者：韓愈（唐）

孤臣昔放逐，血泣追愆尤。汗漫不省識，恍如乘桴浮。或自疑上疏，上疏豈其由。是年京師旱，田畝少所收。上憐民無食，徵賦半已休。有司恤經費，未免煩徵求。富者既雲急，貧者固已流。傳聞閭裡間，赤子棄渠溝。持男易鬥粟，掉臂莫肯酬。我時出衢路，餓者何其稠。親逢道邊死，佇立久咿嚘。歸舍不能食，有如魚中鉤。適會除禦史，誠當得言秋。拜疏移合門，為忠寧自謀。上陳人疾苦，無令絕其喉。下陳畿甸內，根本理宜優。積雪驗豐熟，幸寬待蠶麰。天子惻然感，司空歎綢繆。謂言即施設，乃反遷炎州。同官盡才俊，偏善柳與劉。或慮語言洩，傳之落冤讎。二子不宜爾，將疑斷還不。中使臨門遣，頃刻不得留。病妹臥床褥，分知隔明幽。悲啼乞就別，百請不頷頭。弱妻抱稚子，出拜忘慚羞。黽勉不回顧，行行詣連州。朝為青雲士，暮作白頭囚。商山季冬月，冰凍絕行輈。春風洞庭浪，出沒驚孤舟。逾嶺到所任，低顏奉君侯。酸寒何足道，隨事生瘡疣。遠地觸途異，吏民似猿猴。生獰多忿很，辭舌紛嘲啁。白日屋簷下，雙鳴鬥鵂鶹。有蛇類兩首，有蠱群飛遊。窮冬或搖扇，盛夏或重裘。颶起最可畏，訇哮簸陵丘。雷霆助光怪，氣象難比侔。癘疫忽潛遘，十家無一瘳。猜嫌動置毒，對案輒懷愁。前日遇恩赦，私心喜還憂。果然又羈縶，不得歸鋤耰。此府雄且大，騰淩盡戈矛。棲棲法曹掾，何處事卑陬。生平企仁義，所學皆孔周。早知大理官，不列三後儔。何況親犴獄，敲搒發奸偷。懸知失事勢，恐自罹罝罘。湘水清且急，涼風日修修。胡為首歸路，旅泊尚夷猶。昨者京使至，嗣皇傳冕旒。赫然下明詔，首罪誅共吺。複聞顛夭輩，峨冠進鴻疇。班行再肅穆，璜佩鳴琅璆。佇繼貞觀烈，邊封脫兜鍪。三賢推侍從，卓犖傾枚鄒。高議參造化，清文煥皇猷。協心輔齊聖，致理同毛輶。小雅詠鹿鳴，食蘋貴呦呦。遺風邈不嗣，豈憶嘗同裯。失志早衰換，前期擬蜉蝣。自從齒牙缺，始慕舌為柔。因疾鼻又塞，漸能等燻蕕。深思罷官去，畢命依松楸。空懷焉能果，但見歲已遒。殷湯閔禽獸，解網祝蛛蝥。雷煥掘寶劍，冤氛消鬥牛。茲道誠可尚，誰能借前籌。殷勤答吾友，明月非暗投。
暮行河堤上
作者：韓愈（唐）

暮行河堤上，四顧不見人。衰草際黃雲，感歎愁我神。夜歸孤舟臥，輾轉空及晨。謀計竟何就，嗟嗟世與身。
夜歌
作者：韓愈（唐）

靜夜有清光，閑堂仍獨息。念身幸無恨，志氣方自得。樂哉何所憂，所憂非我力。
重雲李觀疾贈之
作者：韓愈（唐）

夭行失其度，陰氣來幹陽。重雲閉白日，炎燠成寒涼。小人但諮怨，君子惟憂傷。飲食為減少，身體豈甯康。此志誠足貴，懼非職所當。藜羹尚如此，肉食安可嘗。窮冬百草死，幽桂乃芬芳。且況天地間，大運自有常。勸君善飲食，鸞鳳本高翔。
江漢答孟郊
作者：韓愈（唐）

江漢雖雲廣，乘舟渡無艱。流沙信難行，馬足常往還。淒風結沖波，狐裘能禦寒。終宵處幽室，華燭光爛爛。苟能行忠信，可以居夷蠻。嗟餘與夫子，此義每所敦。何為複見贈，繾綣在不諼。
長安交遊者贈孟郊
作者：韓愈（唐）

長安交遊者，貧富各有徒。親朋相過時，亦各有以娛。陋室有文史，高門有笙竽。何能辨榮悴，且欲分賢愚。
岐山下二首
作者：韓愈（唐）

誰謂我有耳，不聞鳳凰鳴。朅來岐山下，日暮邊鴻驚。丹穴五色羽，其名為鳳凰。昔周有盛德，此鳥鳴高岡。和聲隨祥風，窅窕相飄揚。聞者亦何事，但知時俗康。自從公旦死，千載閟其光。吾君亦勤理，遲爾一來翔。
閔荒詩
作者：元結（唐）

煬皇嗣君位，隋德滋昏幽。日作及身禍，以為長世謀。居常恥前王，不思天子游。意欲出明堂，便登浮海舟。令行山川改，功與玄造侔。河淮可支合，峰gH生回溝。封隕下澤中，作山防逸流。船舲狀龍鷁，若負宮闕浮。荒娛未央極，始到滄海頭。忽見海門山，思作望海樓。不知新都城，已為徵戰丘。當時有遺歌，歌曲太冤愁。四海非天獄，何為非天囚。天囚正兇忍，為我萬姓讎。人將引天釤，人將持天鎪。所欲充其心，相與絕悲憂。自得隋人歌，每為隋君羞。欲歌當陽春，似覺天下秋。更歌曲未終，如有怨氣浮。奈何昏王心，不覺此怨尤。遂令一夫唱，四海欣提矛。吾聞古賢君，其道常靜柔。慈惠恐不足，端和忘所求。嗟嗟有隋氏，惛惛誰與儔。
忝官引
作者：元結（唐）

天下昔無事，僻居養愚鈍。山野性所安，熙然自全順。忽逢暴兵起，閭巷見軍陣。將家瀛海濱，自棄同芻糞。往在幹元初，聖人啟休運。公車詣魏闕，天子垂清問。敢誦王者箴，亦獻當時論。朝廷愛方直，明主嘉忠信。屢授不次官，曾與專徵印。兵家未曾學，榮利非所徇。偶得兇醜降，功勞愧方寸。爾來將四歲，慚恥言可盡。請取冤者辭，為吾忝官引。冤辭何者苦，萬邑餘灰燼。冤辭何者悲，生人盡鋒刃。冤辭何者甚，力役遇勞困。冤辭何者深，孤弱亦哀恨。無謀救冤者，祿位安可近。而可愛軒裳，其心又幹進。此言非所戒，此言敢貽訓。實欲辭無能，歸耕守吾分。
舂陵行
作者：元結（唐）

軍國多所需，切責在有司。有司臨郡縣，刑法競欲施。供給豈不憂，徵斂又可悲。州小經亂亡，遺人實困疲。大鄉無十家，大族命單羸。朝餐是草根，暮食仍木皮。出言氣欲絕，意速行步遲。追呼尚不忍，況乃鞭撲之。郭亭傳急符，來往跡相追。更無寬大恩，但有迫促期。欲令鬻兒女，言發恐亂隨。悉使索其家，而又無生資。聽彼道路言，怨傷誰複知。去冬山賊來，殺奪幾無遺。所願見王官，撫養以惠慈。奈何重驅逐，不使存活為。安人天子命，符節我所持。州縣忽亂亡，得罪複是誰。逋緩違詔令，蒙責固其宜。前賢重守分，惡以禍福移。亦雲貴守官，不愛能適時。顧惟孱弱者，正直當不虧。何人採國風，吾欲獻此辭。
賊退示官吏
作者：元結（唐）

昔歲逢太平，山林二十年。泉源在庭戶，洞壑當門前。井稅有常期，日晏猶得眠。忽然遭世變，數歲親戎旃。今來典斯郡，山夷又紛然。城小賊不屠，人貧傷可憐。是以陷鄰境，此州獨見全。使臣將王命，豈不如賊焉。今彼徵斂者，迫之如火煎。誰能絕人命，以作時世賢。思欲委符節，引竿自刺船。將家就魚麥，歸老江湖邊。
寄源休
作者：元結（唐）

天下未偃兵，儒生預戎事。功勞安可問，且有忝官累。昔常以荒浪，不敢學為吏。況當在兵家，言之豈容易。忽然向三嶺，境外為偏帥。時多尚矯詐，進退多欺貳。縱有一直方，則上似奸智。誰為明信者，能辨此勞畏。
雪中懷孟武昌
作者：元結（唐）

冬來三度雪，農者歡歲稔。我麥根已濡，各得在倉廩。天寒未能起，孺子驚人寢。雲有山客來，籃中見冬簟。燒柴為溫酒，煮鱖為作沈。客亦愛杯尊，思君共杯飲。所嗟山路閑，時節寒又甚。不能苦相邀，興盡還就枕。
與黨評事
作者：元結（唐）

自顧無功勞，一歲官再遷。局身班次中，常竊愧恥焉。加以久荒浪，惛愚性頗全。未知在冠冕，不合無拘牽。勤強所不及，於人或未然。豈忘惠君子，恕之識見偏。且欲因我心，順為理化先。彼雲萬物情，有願隨所便。愛君得自遂，令我空淵禪。
與黨侍禦
作者：元結（唐）

眾坐吾獨歡，或問歡為誰。高人黨茂宗，複來官憲司。昔吾順元和，與世行自遺。茂宗正作吏，日有趨走疲。及吾汙冠冕，茂宗方矯時。誚吾順讓者，乃是幹進資。今將問茂宗，茂宗欲何辭。若雲吾無心，此來複何為。若雲吾有羞，於此還見嗤。誰言萬類心，閑之不可窺。吾欲喻茂宗，茂宗宜聽之。長轅有修轍，馭者令爾馳。山谷安可怨，筋力當自悲。嗟嗟黨茂宗，可為識者規。
與瀼溪鄰裡
作者：元結（唐）

昔年苦逆亂，舉族來南奔。日行幾十裡，愛君此山村。峰穀呀回映，誰家無泉源。修竹多夾路，扁舟皆到門。瀼溪中曲濱，其陽有閑園。鄰裡昔贈我，許之及子孫。我嘗有匱乏，鄰裡能相分。我嘗有不安，鄰裡能相存。斯人轉貧弱，力役非無冤。終以瀼濱訟，無令天下論。
招孟武昌
作者：元結（唐）

風霜枯萬物，退谷如春時。窮冬涸江海，杯湖澄清漪。湖盡到谷口，單船近階墀。湖中更何好，坐見大江水。欹石為水涯，半山在湖裡。谷口更何好，絕壑流寒泉。松桂蔭茅舍，白雲生坐邊。武昌不幹進，武昌人不厭。退谷正可遊，杯湖任來泛。湖上有水鳥，見人不飛鳴。穀口有山獸，往往隨人行。莫將車馬來，令我鳥獸驚。
招陶別駕家陽華作
作者：元結（唐）

海內厭兵革，騷騷十二年。陽華洞中人，似不知亂焉。誰能家此地，終老可自全。草堂背巖洞，幾峰軒戶前。清渠匝庭堂，出門仍灌田。半崖磐石徑，高亭臨極巔。引望見何處，迤逶隴北川。杉松幾萬株，蒼蒼滿前山。巖高曖華陽，飛溜何潺潺。洞深迷遠近，但覺多洄淵。晝遊興未盡，日暮不欲眠。探燭飲洞中，醉昏漱寒泉。始知天下心，耽愛各有偏。陶家世高逸，公忍不獨然。無或畢婚嫁，竟為俗務牽。
遊石溪示學者
作者：元結（唐）

小溪在城下，形勝堪賞愛。尤宜春水滿，水石更殊怪。長山勢回合，井邑相縈帶。石林繞舜祠，西南正相對。階庭無爭訟，郊境罷守衛。時時溪上來，勸引辭學輩。今誰不務武，儒雅道將廢。豈忘二三子，旦夕相勉勵。
遊潓泉示泉上學者
作者：元結（唐）

顧吾漫浪久，不欲有所拘。每到潓泉上，情性可安舒。草堂在山曲，澄瀾涵階除。松竹陰幽徑，清源湧坐隅。築塘列圃畦，引流灌時蔬。複在郊郭外，正堪靜者居。愜心則自適，喜尚人或殊。此中若可安，不服銅虎符。
喻瀼溪鄉舊遊
作者：元結（唐）

往年在瀼濱，瀼人皆忘情。今來遊瀼鄉，瀼人見我驚。我心與瀼人，豈有辱與榮。瀼人異其心，應為我冠纓。昔賢惡如此，所以辭公卿。貧窮老鄉裡，自休還力耕。況曾經逆亂，日厭聞戰爭。尤愛一溪水，而能存讓名。終當來其濱，飲啄全此生。
喻舊部曲
作者：元結（唐）

漫遊樊水陰，忽見舊部曲。尚言軍中好，猶望有所屬。故令爭者心，至死終不足。與之一杯酒，喻使燒戎服。兵興向十年，所見堪歎哭。相逢是遺人，當合識榮辱。勸汝學全生，隨我畬退穀。
喻常吾直
作者：元結（唐）

山澤多饑人，閭裡多壞屋。戰爭且未息，徵斂何時足。不能救人患，不合食天粟。何況假一官，而苟求其祿。近年更長吏，數月未為速。來者罷而官，豈得不為辱。勸為辭府主，從我遊退穀。穀中有寒泉，為爾洗塵服。
漫問相裡黃州
作者：元結（唐）

東鄰有漁父，西鄰有山僧。各問其性情，變之俱不能。公為二千石，我為山海客。志業豈不同，今已殊名跡。相裡不相類，相友且相異。何況天下人，而欲同其意。人意苟不同，分寸不相容。漫問軒裳客，何如耕釣翁。
酬裴雲客
作者：元結（唐）

自厭久荒浪，於時無所任。耕釣以為事，來家樊水陰。甚醉或漫歌，甚閑亦漫吟。不知愚僻意，稱得雲客心。雲客方持斧，與人正相臨。符印隨坐起，守位常森森。縱能有相招，豈暇來山林。
酬孟武昌苦雪
作者：元結（唐）

積雪閑山路，有人到庭前。雲是孟武昌，令獻苦雪篇。長吟未及終，不覺為淒然。古之賢達者，與世竟何異。不能救時患，諷諭以全意。知公惜春物，豈非愛時和。知公苦陰雪，傷彼災患多。姦凶正驅馳，不合問君子。林鶯與野獸，無乃怨於此。兵興向九歲，稼穡誰能憂。何時不發卒，何日不殺牛。耕者日已少，耕牛日已希。皇天複何忍，更又恐斃之。自經危亂來，觸物堪傷歎。見君問我意，只益胸中亂。山禽饑不飛，山木凍皆折。懸泉化為冰，寒水近不熱。出門望天地，天地皆昏昏。時見雙峰下，雪中生白雲。
漫酬賈沔州
作者：元結（唐）

往年壯心在，嘗欲濟時難。奉詔舉州兵，令得誅暴叛。上將屢顛覆，偏師嘗救亂。未曾弛戈甲，終日領簿案。出入四五年，憂勞忘昏旦。無謀靜兇醜，自覺愚且懦。豈欲皂櫪中，爭食麧與藖。去年辭職事，所懼貽憂患。天子許安親，官又得閒散。自家樊水上，性情尤荒慢。雲山與水木，似不憎吾漫。以茲忘時世，日益無畏憚。漫醉人不嗔，漫眠人不喚。漫遊無遠近，漫樂無早晏。漫中漫亦忘，名利誰能算。聞君勸我意，為君一長歎。人誰年八十，我已過其半。家中孤弱子，長子未及冠。且為兒童主，種藥老溪澗。
送孟校書往南海
作者：元結（唐）

吾聞近南海，乃是魑魅鄉。忽見孟夫子，歡然遊此方。忽喜海風來，海帆又欲張。漂漂隨所去，不念歸路長。君有失母兒，愛之似阿陽。始解隨人行，不欲離君傍。相勸早旋歸，此言慎勿忘。
別何員外
作者：元結（唐）

誰能守清躅，誰能嗣世儒。吾見何君饒，為人有是夫。黜官二十年，未曾暫崎嶇。終不病貧賤，寥寥無所拘。忽然逢知己，數月領官符。猶是尚書郎，收賦來江湖。人皆悉蒼生，隨意極所須。比盜無兵甲，似偷又不如。公能獨寬大，使之力自輸。吾欲探時謠，為公伏奏書。但恐抵忌諱，未知肯聽無。不然且相送，醉歡於坐隅。
宴湖上亭作
作者：元結（唐）

廣亭蓋小湖，湖亭實清曠。軒窗幽水石，怪異尤難狀。石尊能寒酒，寒水宜初漲。岸曲坐客稀，杯浮上搖漾。遠水入簾幕，淅瀝吹酒舫。欲去未回時，飄飄正堪望。酣興思共醉，促酒更相向。舫去若驚鳧，溶瀛滿湖浪。朝來暮忘返，暮歸獨惆悵。誰肯愛林泉，從吾老湖上。
夜宴石魚湖作
作者：元結（唐）

風霜雖慘然，出遊熙天正。登臨日暮歸，置酒湖上亭。高燭照泉深，光華溢軒楹。如見海底日，曈曈始欲生。夜寒閉窗戶，石溜何清泠。若在深洞中，半崖聞水聲。醉人疑舫影，呼指遞相驚。何故有雙魚，隨吾酒舫行。醉昏能誕語，勸醉能忘情。坐無拘忌人，勿限醉與醒。
劉侍禦月夜宴會
作者：元結（唐）

我從蒼梧來，將耕舊山田。踟躕為故人，且複停歸船。日夕得相從，轉覺和樂全。愚愛涼風來，明月正滿天。河漢望不見，幾星猶粲然。中夜興欲酣，改坐臨清川。未醉恐天旦，更歌促繁弦。歡娛不可逢，請君莫言旋。
樊上漫作
作者：元結（唐）

漫家郎亭下，複在樊水邊。去郭五六裡，扁舟到門前。山竹繞茅舍，庭中有寒泉。西邊雙石峰，引望堪忘年。四鄰皆漁父，近渚多閒田。且欲學耕釣，於斯求老焉。
登殊亭作
作者：元結（唐）

時節方大暑，試來登殊亭。憑軒未及息，忽若秋氣生。主人既多閑，有酒共我傾。坐中不相異，豈恨醉與醒。漫歌無人聽，浪語無人驚。時複一回望，心目出四溟。誰能守纓佩，日與災患並。請君誦此意，令彼惑者聽。
石魚湖上作
作者：元結（唐）

吾愛石魚湖，石魚在湖裡。魚背有酒樽，繞魚是湖水。兒童作小舫，載酒勝一杯。座中令酒舫，空去複滿來。湖岸多欹石，石下流寒泉。醉中一盥漱，快意無比焉。金玉吾不須，軒冕吾不愛。且欲坐湖畔，石魚長相對。
引東泉作
作者：元結（唐）

東泉人未知，在我左山東。引之傍山來，垂流落庭中。宿霧含朝光，掩映如殘虹。有時散成雨，飄灑隨清風。眾源發淵竇，殊怪皆不同。此流又高懸，rT々在長空。山林何處無，茲地不可逢。吾欲解纓佩，便為泉上翁。
登白雲亭
作者：元結（唐）

出門見南山，喜逐松徑行。窮高欲極遠，始到白雲亭。長山繞井邑，登望宜新晴。州渚曲湘水，縈回隨郡城。九疑千萬峰，嵺嵺天外青。煙雲無遠近，皆傍林嶺生。俯視松竹間，石水何幽清。涵映滿軒戶，娟娟如鏡明。何人病惛濃，積醉且未醒。與我一登臨，為君安性情。
潓陽亭作
作者：元結（唐）

問吾常宴息，泉上何處好。獨有潓陽亭，令人可終老。前軒臨潓泉，憑幾漱清流。外物自相擾，淵淵還複休。有時出東戶，更欲簷下坐。非我意不行，石渠能留我。峰石若鱗次，欹垂複旋迴。為我引潓泉，泠泠簷下來。天寒宜泉溫，泉寒宜天暑。誰到潓陽亭，其心肯思去。
登九疑第二峰
作者：元結（唐）

九疑第二峰，其上有仙壇。杉松映飛泉，蒼蒼在雲端。何人居此處，雲是魯女冠。不知幾百歲，燕坐餌金丹。相傳羽化時，雲鶴滿峰戀。婦中有高人，相望空長歎。
題孟中丞茅閣
作者：元結（唐）

小山為郡城，隨水能縈紆。亭亭最高處，今是西南隅。杉大老猶在，蒼蒼數十株。垂陰滿城上，枝葉何扶疏。乃知四海中，遺事誰謂無。及觀茅閣成，始覺形勝殊。憑軒望熊湘，雲榭連蒼梧。天下正炎熱，此然冰雪俱。客有在中坐，頌歌複何如。公欲舉遺材，如此佳木歟。公方庇蒼生，又如斯閣乎。請達謠頌聲，願公且踟躕。
窊尊詩
作者：元結（唐）

巉巉小山石，數峰對窊亭。窊石堪為樽，狀類不可名。巡迴數尺間，如見小蓬瀛。尊中酒初漲，始有島嶼生。豈無日觀峰，直下臨滄溟。愛之不覺醉，醉臥還自醒。醒醉在尊畔，始為吾性情。若以形勝論，坐隅臨郡城。平湖近階砌，近山複青青。異木幾十株，林條冒簷楹。盤根滿石上，皆作龍蛇形。酒堂貯釀器，戶牖皆罌瓶。此尊可常滿，誰是陶淵明。
朝陽巖下歌
作者：元結（唐）

朝陽巖下湘水深，朝陽洞口寒泉清。零陵城郭夾湘岸，水石為娛安可羨，長歌一曲留相勸。
無為洞口作
作者：元結（唐）

無為洞口春水滿，無為洞傍春雲白。愛此踟躕不能去，欲問其心不能問，我到山中得無悶。
宿無為觀
作者：元結（唐）

九疑山深幾千里，峰穀崎嶇人不到。山中舊有仙姥家，霓裳羽蓋傍臨壑，飄颻似欲來雲鶴。
宿洄溪翁宅
作者：元結（唐）

長松萬株繞茅舍，怪石寒泉近巖下。老翁八十猶能行，時俗是非何足道，得似老翁吾即休。
說洄溪招退者
作者：元結（唐）

長松亭亭滿四山，山間乳竇流清泉。洄溪正在此山裡，糜色如珈玉液酒，酒熟猶聞松節香。溪邊老翁年幾許，浯溪石下多泉源，盛暑大寒冬大溫。屠蘇宜在水中石，勿憚山深與地僻，羅浮尚有葛仙翁。
宿丹崖翁宅
作者：元結（唐）

扁舟欲到瀧口湍，春水湍瀧上水難。投竿來泊丹崖下，泉流掩映在木杪。有若白鳥飛林間。往往隨風作霧雨，兒孫棹船抱酒甕，醉裡長歌揮釣車。吾將求退與翁遊，
石魚湖上醉歌
作者：元結（唐）

石魚湖，似洞庭，夏水欲滿君山青。山為樽，水為沼，我持長瓢坐巴丘，酌飲四坐以散愁。
橘井
作者：元結（唐）

靈橘無根井有泉，世間如夢又千年。鄉園不見重歸鶴，如何躡得蘇君跡，白日霓旌擁上天。
石宮四詠
作者：元結（唐）

石宮春雲白，白雲宜蒼苔。拂雲踐石徑，俗士誰能來。石宮夏水寒，寒水宜高林。遠風吹蘿蔓，野客熙清陰。石宮秋氣清，清氣宜山谷。落葉逐霜風，幽人愛松竹。石宮冬日暖，暖日宜溫泉。晨光靜水霧，逸者猶安眠。
欸乃曲五首
作者：元結（唐）

偶存名跡在人間，順俗與時未安閒。來謁大官兼問政，扁舟卻入九疑山。湘江二月春水準，滿月和風宜夜行。唱橈欲過平陽戍，守吏相呼問姓名。千里楓林煙雨深，無朝無暮有猿吟。停橈靜聽曲中意，好是雲山韶濩音。零陵郡北湘水東，浯溪形勝滿湘中。溪口石顛堪自逸，誰能相伴作漁翁。下瀧船似入深淵，上瀧船似欲昇天。瀧南始到九疑郡，應絕高人乘興船。
《觀人讀春秋》
作者：徐鉉（唐）

日覺儒風薄，誰將霸道羞。亂臣無所懼，何用讀春秋。
秋日雨中與蕭贊善訪殷舍人於翰林座中作
作者：徐鉉（唐）

野出西垣步步遲，秋光如水雨如絲。銅龍樓下逢閑客，銀臺鑰入須歸去，不惜餘歡盡酒卮。
送和州張員外為江都令
作者：徐鉉（唐）

經年相望隔重湖，一旦相逢在上都。塞詔官班聊慰否，若向西岡尋勝賞，舊題名處為躊躇。
和明道人宿山寺
作者：徐鉉（唐）

聞道經行處，山前與水陽。磬聲深小院，燈影迥高房。落宿依樓角，歸雲擁殿廊。羨師閑未得，早起逐班行。
晚歸
作者：徐鉉（唐）

暑服道情出，煙街薄暮還。風清飄短袂，馬健弄連環。水靜聞歸櫓，霞明見遠山。過從本無事，從此涉旬間。
月真歌
作者：徐鉉（唐）

揚州勝地多麗人，其間麗者名月真。月真初年十四五，揚州帝京多名賢，其間賢者殷德川。德川初秉綸闈筆，閒庭深院資賢宅，宅門嚴峻無凡客。垂簾偶坐唯月真，朝雲暮雨鎮相隨，石頭城下還相遇。二月三月江南春，綠窗繡幌天將曉，殘燭依依香嫋嫋。離腸卻恨苦多情，人間想望不可見，唯向月真存舊心。我慚闒茸何為者，我本山人愚且貞，歌筵歌席常無情。自從一見月真後，良辰美景數追隨，莫教長說相思苦。
走筆送義興令趙宣輔
作者：徐鉉（唐）

聞君孤棹泛荊溪，隴首雲隨別恨飛。杜牧舊居憑買取，他年藜杖願同歸。
天闕山絕句
作者：徐鉉（唐）

散誕愛山客，淒涼懷古心。寒風天闕晚，盡日倚軒吟。
除夜
作者：徐鉉（唐）

寒燈耿耿漏遲遲，送故迎新了不欺。往事並隨殘曆日，吟罷明朝贈知己，便須題作去年詩。
寄鐘謨
作者：徐鉉（唐）

看看潘鬢二毛生，昨日林梢又轉鶯。欲對春風忘世慮，不得車公終不樂，已教紅袖出門迎。
正初答鐘郎中見招
作者：徐鉉（唐）

高齋遲景雪初晴，風拂喬枝待早鶯。南省郎官名籍籍，新歲相思自過訪，不煩虛左遠相迎。